ДО                                        

ОБЩИНСКИ СЪВЕТ

ГР. КРУМОВГРАД

Д О К Л А Д Н А   З А П И С К А

от СЕБИХАН КЕРИМ МЕХМЕД – кмет на Община Крумовград
           ОТНОСНО: Съгласие за придобиване в собственост на Община Крумовград на недвижим имот – държавна собственост, находящ се в с. Аврен, община Крумовград, по реда на чл. 54 от Закона за държавната собственост.
ДАМИ И ГОСПОДА ОБЩИНСКИ СЪВЕТНИЦИ,

В центъра на с. Аврен, община Крумовград, се намира имот, представляващ: сграда с идентификатор 00093.501.146.1 по КККР на с. Аврен, община Крумовград, разположена в поземлен имот с идентификатор 00093.501.1146. Част от сградата, представляваща: Самостоятелен обект в сграда (СОС) с идентификатор 00093.501.146.1.5, находящ се на втория етаж, със застроена площ от 310 кв.м., състоящ се от фоайе, коридор, осем канцеларии, зала и санитарен възел, конструкция: масивна, изградена през 1987 г.,  предназначение: сграда със смесено предназначение, е одържавен по силата на Закона за имуществото на Българската комунистическа партия, Българския земеделски народен съюз, Отечествения фронт, Димитровския комунистически младежки съюз, Съюза на активните борци против фашизма и капитализма и българските професионални съюзи, и за него е съставен Акт за частна държавна собственост № 8164/15.11.2024 г. при Областна администрация гр. Кърджали.
След одържавяване на имота и до настоящия момент тази част от сградата се ползва за нуждите на кметство Аврен – канцеларии за администрацията към кметството. През това време Общината е поддържала сградата в състояние годно за обитаване, като е правила необходимите ремонти за своя сметка.

Тъй като и понастоящем тази част от имота се ползва за нуждите на кметство Аврен, а и няма друга подходяща сграда в селото, която да се ползва за административна дейност, считам за целесъобразно самостоятелният обект да бъде отписан от актовите книги за държавна собственост и да бъде прехвърлен в собственост на Община Крумовград.
В чл. 54 от Закона за държавната собственост (ЗДС), е предвидена възможността имоти – държавна собственост да бъдат прехвърлени в собственост на общините за изпълнение на техните функции или за трайно задоволяване на обществени потребности от местно значение при съобразяване на законодателството и правилата в областта на държавните помощи, с решение на Министерския съвет по предложение на министъра на регионалното развитие и благоустройството. Договорът за безвъзмездното прехвърляне се сключва с областния управител и се вписва в службата по вписванията. Исканията за безвъзмездно прехвърляне се правят чрез областния управител, който дава мотивирано становище.
За да може да стартира процедурата по чл. 54 ЗДС е необходимо Общински съвет – Крумовград  да даде своето съгласие за инициирането ѝ.
Имотът е включен в Програмата за управление и разпореждане с имоти – общинска собственост  в община Крумовград за 2025 год.

Предвид  гореизложеното и на основание чл. 21, ал. 1, т. 8  от Закона за местното самоуправление и местната администрация, чл. 34, ал. 1, предложение трето от Закона за общинската собственост и чл. 7, т. 2 от Наредбата за реда за придобиване, управление и разпореждане с общинско имущество в община Крумовград на Общински съвет - Крумовград, предлагам Общинския съвет да вземе следното

Р Е Ш Е Н И Е :

I. ДАВА СЪГЛАСИЕ да бъде инициирана и проведена процедура, съгласно изискванията на чл. 54 от Закона за държавната собственост за безвъзмездно прехвърляне в полза на Община Крумовград на правото на собственост върху имот – държавна собственост, представляващ: Самостоятелен обект в сграда (СОС) с идентификатор 00093.501.146.1.5 по КККР на с. Аврен, област Кърджали, община Крумовград, одобрени със заповед № РД-18-79/26.10.2009 г. на изпълнителен директор на АГКК, последно изменение, засягащо самостоятелния обект е със Заповед № 18-7984/25.07.2024 г. на началника на СГКК – Кърджали,  находящ се на втория етаж, със застроена площ от 310 кв.м., състоящ се от фоайе, коридор, 8 (осем) канцеларии, зала и санитарен възел, конструкция: масивна, изградена през 1987 г., предназначение: сграда със смесено предназначение, тип: за делова и административна дейност, актуван с Акт за частна държавна собственост № 8164/15.11.2024 г. при Областна администрация гр. Кърджали от сграда с идентификатор 00093.501.146.1, разположена в поземлен имот с идентификатор 00093.501.146 по КККР на с. Аврен.

II. ВЪЗЛАГА на кмета на Община Крумовград да извърши всички необходими действия по провеждане на процедурата съгласно чл. 54 от ЗДС.

   В Н Е С Ъ Л: …...../П/................................

     (СЕБИХАН  МЕХМЕД)

 Изготвили:1………/П/………… А. Джамбазов – гл. спец.  в дирекция „ОСИ“

2.……/П/…………… А. Хаджъисмаил – директор на дирекция „ОСИ“

Съгласували: 1………/П/……….. В. Пехливанова – директор на дирекция „НОП“

2.……/П/…….…..инж. А. Хаджимехмед, зам.- кмет на Община Крумовград
